NaiveNeuron/SloPal huggingface dataset:
Viskupič, Jozef, poslanec NR SR (2016-10-25):
Ďakujem. Na úvod si spomínal prezentácie, alebo pépéeská, ja som, myslím, že jeden alebo dvakrát presne, lebo existuje možnosť doteraz a existovala, ak má tvoj laptop alebo notebook digi a výstup, aby sa na týchto obrazovkách a zároveň na nrsr.sk objavila prezentácia, čo teraz už nebude možné. A myslím si, že zažil som viacero vystúpení pri ekonomických témach alebo v témach, kde sa používali čísla hlavne, že to bolo veľmi na prospech veci. A asi by so mnou súhlasili z tých starších poslancov mnohí, či sedia vo vládnej strane SMER, lebo ja si pamätám napríklad aj pána Rašiho, keď rozprával niekedy o Daňovom úrade v Košiciach a podobne, a to boli veľmi dlhé prezentácie. Zároveň si pamätám naozaj, keď pán predseda parlamentu Paška púšťal samého seba ako audiovizuálny záznam, a preto tie prezentácie vzhľadom na dobu aj prieraznosť toho, čo chceme, možno mnemotechnickými pomôckami, a v rámci prezentácií sa často používajú, použiť. To, čo si hovoril ohľadom notebookov a laptopov, gratulujem ti, že si sa naozaj zameral na absolútne znenie tých ustanovení a teda záznamové zariadenia ako laptop, ktorý nie je ani vlastnený Kanceláriou Národnej rady, de facto nemôže byť vnášaný do sály. A je to hlúpe. Ale záznamové zariadenie je aj toto pero. A ja som zvedavý, že či to dotiahnu až ad absurdum a nebudeme tu môcť vytvárať záznamy ani tým, že si budeme písať jednoducho poznámky. Ďakujem.
Hort, Milan, podpredseda NR SR (2011-09-13):
Ďakujem. Faktické poznámky na vystúpenie pána poslanca neevidujem, a preto ďalší, ktorý sa prihlásil do rozpravy, pán Počiatek má teraz slovo. Je v rozprave ďalej prihlásený Ján Počiatek. Nech sa páči.
Sedlák, Justín, poslanec NR SR (2024-06-12):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcom návrhu, ktorý odznel v rozprave, dajte, prosím, hlasovať o tom, že predložený návrh zákona prerokujeme v treťom čítaní ihneď.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 142, za 136, nehlasovali 6. Konštatujem, že Národná rada sa uzniesla tento návrh zákona prerokovať v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Kollár, Boris, predseda NR SR (2023-03-16):
Prosím, prezentujme sa a hlasujeme. (Hlasovanie.) Prítomných 133 poslancov, za 71, proti žiadny, zdržalo sa 55, nehlasovali 7. Konštatujem, že sme schválili návrh novely zákona č. 229/1991 Zb. o úprave vlastníckych vzťahov k pôde. Pokračujeme hlasovaním o bode 60 schváleného programu, ktorým je druhé čítanie o návrhu poslancov Hatrákovej, Hajšelovej a Svrčeka na vydanie zákona, ktorým sa mení a dopĺňa Trestný poriadok, je to tlač 1245. Spoločným spravodajcom je člen ústavnoprávneho výboru poslanec Lukáš Kyselica. Prosím ho, aby uvádzal hlasovanie. Je to posledné hlasovanie teraz. (Hlasovanie o návrhu poslancov Národnej rady Slovenskej republiky Kataríny Hatrákovej, Petry Hajšelovej a Miloša Svrčeka na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 1245.)
Jurinová, Erika, podpredsedníčka NR SR (2013-03-15):
Pán poslanec Vašečka.
Danko, Andrej, predseda NR SR (2017-05-11):
Prosím, prezentujme sa a hlasujme. (Hlasovanie.) Prítomných 138 poslancov, za 45, proti 32, zdržalo sa 60, nehlasoval 1. Konštatujem, že sme uvedený návrh neschválili.
Vons, Peter, poslanec NR SR (2020-11-25):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne. O bodoch 1 až 6 spoločne s odporúčaním gestorského výboru schváliť.
Mierna, Anna, poslankyňa NR SR (2022-12-01):
Ďakujem pekne, pán predsedajúci. Ďakujem aj veľmi pekne, pani poslankyňa, veľmi rada podporím tento návrh, pretože skutočne aj po tom, čo sme momentálne zažili covidovú dobu, či to bol zdravotnícky personál, lekári, ale najmä aj títo ošetrovatelia a pracovníci zariadení sociálnych služieb, treba ich doceniť a sú veľmi nízko oceňovaní. Okrem teda zriaďovateľov samosprávnych krajov, súkromných, sú tam súkromné inštitúcie, ale sú tam aj samosprávy mesta. A ja si pamätám, že keď som ešte teda bola, pracovala na Trnavskom samosprávnom kraji, tak my sme hľadali okamžite v 2018. roku prostriedky na to, aby sme ich oceňovali, teda zvýšili sme ich ocenenie, takže tento návrh veľmi rada podporím. Týka sa to veľmi veľa pracovníkov a týmto spôsobom im chcem aj veľmi pekne poďakovať, pretože si neskutočne vážim ich prácu. Je veľmi ťažká a náročná a najmä aj ľudia nielen z prihraničných oblastí, ktorí odchádzajú nám pracovať do Rakúska, to je takisto pre nás veľká výzva, aby sa nám ich podarilo dotiahnuť naspäť na Slovensko. Ďakujem pekne.
Záhumenský, Marian, poslanec NR SR (2014-05-16):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán poslanec Mikuš navrhol hlasovať o bodoch 1 až 3 spoločne, ale keďže sme schválili body spoločnej správy 9, 10, 12 a 13, nemôžeme dať o to tom hlasovať. Ďalej navrhol hlasovať osobitne o bode 4. Pán predseda, prosím, dajte o tom hlasovať.
Figeľ, Ján, podpredseda NR SR (2012-07-25):
Ďakujem pekne. Chce sa k rozpore vyjadriť aj pani spravodajkyňa? Nie. Ďakujem. Takže prerušujem rokovanie o tomto bode programu. V rokovaní budeme pokračovať ďalej prvým čítaním o vládnom návrhu zákona, ktorým sa mení a dopĺňa zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 215/2002 Z. z. o elektronickom podpise a o zmene a doplnení niektorých zákonov v znení neskorších predpisov . Vládny návrh je uvedený pod č. tlače 131, návrh na jeho pridelenie na prerokovanie výborom je v rozhodnutí č. 128. Odovzdávam slovo pánovi ministrovi financií Petrovi Kažimírovi, aby tento návrh uviedol.
Buček, Jozef, poslanec NR SR (2018-12-13):
Otvorte rozpravu v treťom čítaní.
Podmanický, Ján, poslanec NR SR (2010-12-16):
Pán minister, najlepšie sa šetrí, keď sa nič nestavia. A v tomto type šetrenia ste podľa môjho názoru fakt dobrý, ale okrem toho, že nestaviate, tak neviete vysvetliť zadávanie miliardových zákaziek rokovacím konaním bez zverejnenia, neviete vysvetliť a zdôvodniť absolútnu neschopnosť pokračovať vo výstavbe diaľnic. Bohužiaľ, ako minister pre eurofondy nechápete rozdiel medzi čerpaním európskych fondov a ich kontrahovaním a máte naozaj žalostne nízke plány postaviť v roku 2011 5,2 km diaľnic zo štátneho rozpočtu. Pán minister, podľa môjho názoru ste asi dobrý človek, ale trápite sa so svojou funkciou a všetci okrem vás to už vidia. Ak si chcete zachovať akú-takú reputáciu, prosím vás, pán minister, vymeňte sa s Richardom Sulíkom, pomôžete jemu aj sebe. (Potlesk a smiech v sále.)
Laššáková, Jana, podpredsedníčka NR SR (2013-10-25):
Teraz dávam slovo pánovi poslancovi Mihálovi. Nevidím ho tu v sále, takže pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Chce k rozprave zaujať stanovisko navrhovateľ? Áno. Nech sa páči. Poprosím vás, nekomunikujte takto, vonku si to choďte vysvetliť.
Blanár, Juraj, podpredseda NR SR (2021-07-01):
Pán poslanec, na vaše vystúpenie evidujem deväť faktických poznámok. Ukončujem možnosť prihlásiť sa s faktickou poznámkou. Prerušujem zároveň rokovanie a budeme pokračovať v hlasovaní o prerokovaných návrhoch o 11.05. (Prestávka.) (Po prestávke.)
M. Fronc, minister školstva SR: (2003-09-16):
Pán poslanec Hopta, detail, pokiaľ má tá škola menej ako 10 zamestnancov, tak má len 5 členov školská rada, je to § 26 ods. 3, k základným umeleckým školám, pán poslanec Maxon, musí povedať, že aj súčasný stav hovorí, že ZUŠ, ale je to školské zariadenie. Vychádza sa z toho, že neposkytuje stupeň vzdelania. A žiaľ, tu všeobecne cítim istú obavu o budúcnosť základných umeleckých škôl. Musím priznať, že čiastočne ju s vami zdieľam a som ochotný, ešte aby sme spolu vo výboroch dopracovali znenie tak, aby obavy neboli opodstatnené. Niekoľko poznámok, pán poslanec Čaplovič, ktorý tu rozobral veľmi detailne veľa bodov. Chcem upozorniť, že pokiaľ ide o predškolskú prípravu, povinnú predškolskú prípravu, existuje, myslím, zo všetkých krajín Európy, v dvoch alebo v troch maximálne, čiže to nie je, a nie je ani tendencia ministerstva školstva. Ospravedlňujem sa, že omylom bol vyvesený materiál, ktorý nebol ešte prerokovaný na úrovni ministra, a tam to takto vyznievalo, čiže, berte to, že naozaj to nie je snaha, my chceme umožniť, ale nie zaviesť povinnosť. To je jedno. Druhá vec, na ktorú by som chcel upozorniť, existuje viac modelov, vo viacerých krajinách, kde financovanie cirkevného školstva je rovnaké, nielen v Holandsku, ale napríklad aj v Belgicku, aj v Portugalsku, viac takých krajín má toto urobené a myslím, že už viackrát zaznelo, prečo to takto navrhujeme. A nakoniec aj vy ste, pán poslanec, priznali, že je podstatný ten článok 12 ústavy, takže to som rád, že našli sme istým spôsobom spoločný pohľad na vec. Snáď ešte k tomu zaraďovaniu do siete. Myslím si, že tu je snaha vytvoriť priestor pre flexibilitu. Pokiaľ som minister, pokiaľ škola a zriaďovateľ splnil podmienky, tak snažím sa viesť aj svojich úradníkov, aby sme nerobili prekážky. Jednoducho, je to na ich zodpovednosti, zaradiť, alebo vyradiť zo siete. Maximálne ich upozorním na problémy, ktoré môžu vzniknúť. A posledná poznámka, naozaj nie je cieľom likvidovať malé školy. Pripúšťam, že zákon, ten predošlý, ktorý sme prerokúvali, o financovaní, vyvolá istý tlak na zníženie počtu malých škôl, ale to si myslím, že ten počet je naozaj neúnosný. My vytvárame v tom zákone aj prostredie na to, aby nemuseli byť, zohľadňujeme aj také veci, ako je veľkoškola. To znamená, keď je málotriedna, že konečne v tom nariadení vlády bude istá bonifikácia, ale ešte raz by som povedal, musí to mať isté hranice, pretože potom to funguje niekedy tak, že existujú školy, kde máte 10, 12 žiakov, a naozaj, keď sú pospájané rôzne ročníky, tak ani tá výučba nie je kvalitná. Čiže treba hľadať tam, kde je to odôvodnené. Ešte raz páni poslanci, ďakujem za rozpravu. Skončil som, pán predseda.
Érsek, Árpád, poslanec NR SR (2013-12-04):
Ďakujem. Ďakujem za slovo. Pán poslanec Petrák, to, čo ste povedali v začiatku, že sa to týka päť škôl na zmiešanom území maďarsko-slovenskom, nebude sa to týkať päť škôl. V tomto momente možno áno, ale ja sa vás pýtam, pokiaľ teraz tam zanikne málotriedka, lebo je tam málo detí – a toto je ten, ten je najväčší problém – a za dva roky tam bude viacej detí, ani nikto nebude mať silu otvoriť tú málotriedku. Nikto, čiže preto, na toto veľmi, veľmi mám ťažké srdce, že áno, teraz sa to dá jedným machom zrušiť a povie starosta, že nemá na to peniaze, zruší sa to, ale keby náhodou tam za dva, za tri roky, čo oni vedia, koľko je detí v škôlkach, teraz že sa zvýši ten počet, nebude sila, nebude sila, aby sa tá škola otvorila a nebude aj vtedy, keď sa tam vymení aj starosta, ten ktorý neni, alebo, alebo zastupiteľstvo, zmeny v zastupiteľstve budú také, že tam nebude mať podporu táto škola na zmiešanom území. Toto je presne to, čo povedal pán premiér začiatkom, že status quo bude fungovať. Toto nie je status quo. Zachovanie status quo. Ďakujem veľmi pekne. A k tomu, čo ste povedali na záver, musím podporiť tu pani poslankyňu Žitňanskú, že tomu asi len pánboh rozumie, čo ste tu prečítali a možno tí, ktorí to robili, pretože môžem sa spýtať tak, či je to nejaká privatizácia, nejaká taká stratená privatizácia pozemkov a tak ďalej. Okamžite to vyvoláva túto reakciu. Ďakujem.
Blaha, Ľuboš, poslanec NR SR (2015-05-12):
Vážený pán predseda, dajte, prosím, hlasovať o tom, že Národná rada berie predloženú správu na vedomie.
Paška, Jaroslav, poslanec NR SR (2018-02-09):
Ďakujem za slovo, pán predsedajúci. Ľubomír, menej je niekedy viac. Možno by bolo dobre viacej počúvať. Pán minister väčšinu z tých otázok, ktoré boli položené z vašich úst, odpovedal v tom svojom vystúpení a tá odpoveď bola veľmi, veľmi komplexná a vecná. Takže možno viacej počúvať a menej špekulovať. Menej špekulovať možno preto, že niekedy sa to vystúpenie dostávalo do takej pozície až paranoidnej, že proste tie podozrenia a domnienky prešli cez hranicu, povedal by som, únosnosti a aj serióznosti a že naozaj možno je aj hanbou sa proste tieto a takéto typy otázok klásť v pléne Národnej rady. Ak máte pochybnosti, najskôr si ich preverte, až potom obviňujte, či už Slovenskú národnú stranu aj pána ministra z toho, že má nejaké väzby na Rusko alebo na nejaké iné krajiny. Troška sa zamyslite nad tým, než tie tvrdenia vyslovíte. Takže vo vzťahu k tejto téme. Riešime bezpečnosť Slovenskej republiky a snažíme sa to riešiť konštruktívne, vecne. Predkladateľ aj spravodajca viedli diskusiu, povedal by som, v tóne vecnom. Skúsme špekulácie dať nabok a ak máte nejaké sklony k paranoji, tak, prosím, riešte to inde, nie tu.
Potocký, Milan, poslanec NR SR (2023-05-18):
Pán predseda, žiadam o termínovanie bodu 143 (parlamentná tlač 1632), je to návrh zákona o nižšej sadzbe DPH v kultúre na piatok 19. mája na 9.00 hod. Ďakujem.
Heger, Eduard, predseda vlády SR (2022-05-19):
Áno. Čas som vyčerpal. Aha, dobre. Avšak v konečnom dôsledku áno... (Prerušenie vystúpenia predsedajúcim.)
Susko, Boris, poslanec NR SR (2015-09-29):
Pán predseda, prosím, dajte, hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 10. novembra 2015.
A. Belousovová, podpredsedníčka NR SR: (2007-10-18):
Končím tento bod programu a zároveň vyhlasujem krátku 5-minútovú technickú prestávku. Ďakujem. Š. Harabin, podpredseda vlády a minister spravodlivosti SR: Ďakujem. A možno, že som zodpovedal, čo ste chceli vedieť. Neviem. (Potlesk.) (Technická prestávka.) (Po prestávke.) Tretí deň rokovania 14. schôdze Národnej rady Slovenskej republiky 18. októbra 2007 o 15.17 hodine
Pellegrini, Peter, predseda NR SR (2024-02-08):
Prezentujme sa a hlasujme o bode 295 druhého pozmeňujúceho návrhu poslanca Galka. (Hlasovanie.) Prítomných 132 poslancov, za 17, proti 78, zdržalo sa 36, nehlasoval 1. Bod sme neschválili.
Hufková, Eva, poslankyňa NR SR (2012-06-29):
Ďakujem, pani podpredsedníčka. Vážený pán poslanec Kaník, súhlasím s vami, že sa musíme snažiť znižovať počet ľudí, ktorí sú závislí od sociálnych dávok, hlavne dávok v hmotnej núdzi. Ale aby sme to dosiahli, podľa môjho názoru je to závislé od zabezpečenia práce, hlavne práce pre dlhodobo nezamestnaných. Aj ja sa stotožňujem s tým, čo ste povedali, že pracovať sa oplatí, teda aby, a to podčiarkujem, aby sa pracovať oplatilo, teda za prácu primeranú mzdu a nie minimálnu mzdu. Ale povedzte mi, vážený pán poslanec, kto alebo kde sa zamestnajú ľudia, ktorí úplne stratili pracovné návyky? A oni by veľmi radi robili. Ďakujem.
Huliak, Rudolf, poslanec NR SR (2024-06-12):
Pán Dostál, budem na vás reagovať asi takým spôsobom, že nedokážem si predstaviť, kedy vy konečne začnete nejakým spôsobom aj sociálne myslieť. Všetko, čo tu odznelo, bolo tu nejaká, akoby som povedal, oponentúra pre podnikateľov, pre ľudí, ktorí zamestnávajú ľudí, aby sme im nedajboh nesiahli na tie vysoké zisky, ktoré tu majú. Zabudli ste na obchodné reťazce, zabudli ste na spoločnosti, ktoré vyvážajú kapitál zo Slovenska. A pýtam sa jednu vec, či vy vôbec viete pochopiť, čo to je žiť z 300 euro. Že taký slovenský dôchodca sa v živote na tú rekreáciu nedostane a ak raz ten jeho syn alebo dcéra, ktorí nemôžu si dovoliť ísť na tú dovolenku, pretože dovolenka nie je len z tých poukazov, pretože nepokryje tie náklady. Viete veľmi dobre, že tam vyžaduje sa jednak dostať na tú dovolenku, jednak tým deťom tam niečo kúpiť, jednak sebe kúpiť niečo, jednak aj niečo vidieť nadštandardne, že tie poukazy sú skrátka nie plne platené v rámci celej tej, celých tých nákladov na tú dovolenku. A keď ten zamestnanec raz skrátka nemôže na tú dovolenku ísť, nemôže tam zobrať tie svoje deti, pretože jednoducho nemôže, lebo to finančne mu nevychádza, tak túto možnosť posunie svojim rodičom, ktorí ho jednak odbremenia, že tie deti tam vezmú, a jednak spravia to, že tým rodičom dopraje ten benefit, ktorý on nemohol na základe financií využiť. Pýtam sa, čo je na tom zlé, keď si to ten podnikateľ aj tak dá do nákladov? Čo je na tom zlé, keď tá škola jednoducho dostane od štátu na to príspevok? Pýtam sa, čo je na tom jednoducho zlé, keď chceme ľuďom, ktorí sú v hmotnej núdzi dovoliť aj žiť. Pretože my im snažíme sa nájsť niečo, aby žili trošku lepšie, ako žijú doteraz aj vďaka takým vládam ako... (Prerušenie vystúpenia časomerom.)
Laššáková, Jana, podpredsedníčka NR SR (2014-06-10):
Pán poslanec Muňko, nech sa páči.
Fico, Robert, poslanec NR SR (2021-05-10):
Ďakujem pekne. Pán podpredseda, hovoril si o súdnej mape a spomíname si, ako s veľkou nevôľou bola prijatá informácia, že cez plán obnovy má ísť na túto súdnu reformu 300 mil. eur, čo označila, samozrejme, pani Kolíková ako obyčajne za klamstvo. Všetko, čo hovoríme, je klamstvo. Tak chcem upriamiť tvoju pozornosť na nasledujúce fakty, aj ostatných poslancov Národnej rady. Odhadované náklady, čítam plán obnovy schválený vládou a poslaný do Európskej komisie, 255 mil. z plánu obnovy plus 24,5 v roku ´21 – ´22, plus 16,5 mil. každoročne po spustení súdnej mapy. Ja som mal z matematiky jednotku, sme ďaleko, ďaleko cez 300 mil. Ak tu teda niekto klame, tak tu klame, samozrejme, pani Kolíková. A bude to biznis s budovami, pretože dobre teraz počúvajte. Z 54 okresných súdov chcú urobiť 30 prvostupňových súdov a boli spomenuté mnohé, ktoré boli zrušené. Ja sa pýtam, čo bude s Topoľčanmi, veľmi pekná budova. Čo tam urobíte? Čo tam bude zber papiera alebo tam dáte nejakú inú zmysluplnú činnosť? Chcem dodať, chcete, dámy a páni, postaviť 2 nové moderné mestské súdy v Bratislave, v Košiciach, chcete postaviť 3 nové prvostupňové správne súdy, 3 nové odvolacie všeobecné súdy, 3 prvostupňové všeobecné súdy, chcete upraviť priestory v 25 prvostupňových všeobecných súdov, chcete postaviť novú budovu pre Najvyšší správny súd, Najvyšší súd Slovenskej republiky. Vy si z nás robíte srandu, a potom sa čudujete, keď hovoríme, že firma, ktorá je napojená na brata pani Kolíkovej, obchoduje s nehnuteľnosťami, že na tom môže robiť biznis. Mám prosbu, pán predseda, podpredseda, na teba ešte jednu, keby si sa v záverečnej minúte spýtal pani Kolíkovej, čo sa deje okolo obvineného Kučerku. Či je pravda, že tu bol pokus o samovraždu a že je momentálne v nemocnici v Trenčíne. Len chceme vedieť odpoveď, nič iné. Ďakujem pekne.
Budaj, Ján, poslanec NR SR (2016-09-12):
Ďakujem pekne.
Lehotský, Tomáš, poslanec NR SR (2023-03-21):
Ďakujem veľmi pekne za faktické poznámky. Ja tuná len potvrdím to, čo som už povedal v rozprave a teda čo tu aj zaznelo od mojich dvoch kolegov. Áno, túto výhradu evidujem, na tom pozmeňujúcom návrhu s fondom sme sa už dohodli. Kľudne vám ho dám k nahliadnutiu, samozrejme. A ešte k tým ďalším úpravám, o ktorých hovorila pani poslankyňa Šofranko, tak o tom sme sa už tiež nejakým spôsobom rozprávali. Takže rád sa stretnem k tomu a dohodneme ďalší postup. Ďakujem veľmi pekne.
M. Číž, podpredseda NR SR: (2009-06-18):
Otváram rozpravu. Písomnú prihlášku do rozpravy nemám. Počkáme, páni poslanci sa zrejme hlásia do rozpravy. Prosím prepnúť naše zariadenie. Pán poslanec Jaroslav Paška, Daniel Lipšic, Katarína Tóthová, Číž Miroslav. Všetko? Nikto iný sa nehlási? Veľmi pekne ďakujem. Uzatváram možnosť. Ešte niekto? Pani poslankyňa Žitňanská, pardon na štvrtom mieste ako štvrtá prihlásená. Dobre, ďakujem. Uzatváram možnosť prihlásiť sa do rozpravy ústne. Slovo má pán poslanec Jaroslav Paška, pripraví sa pán poslanec Daniel Lipšic.
I. Mikloš, poslanec: (2007-07-02):
To, čoho sme svedkami ale za posledný rok, musím povedať, asi najviac vystihuje to, čo zvyknem s obľubou hovoriť. A to je ideologická obmedzenosť a odborná nespôsobilosť vo vedení tohto rezortu. A niekedy ide aj o len taký zdravý sedliacky rozum. Pán kolega Ivančo spomenul, že pán minister nebojoval dostatočne proti novele Zákonníka práce, pričom táto jeho správa tvrdí, že to spôsobí veľké problémy vo fungovaní rezortu. No pokiaľ mám správne informácie, pán minister nielenže nebojoval, on dokonca hlasoval vo vláde za to znenie novely Zákonníka práce, ktoré, chvalabohu, tu bolo ešte opravené, ktoré čiastočne rieši aj problémy v zdravotníctve. Pán minister dokonca za túto novelu zákona, ktorá v jeho správe hovorí, že spôsobí problémy v rezorte zdravotníctva, hlasoval. Takže myslím si, že aj toto svedčí o tom, aký je prístup. Takisto o tom svedčí dnešná debata, ktorá je naozaj dosť frustrujúca. Ale myslím si, že je aj veľmi ilustratívna, že ilustruje to, že keď chýbajú argumenty, keď chýba odbornosť, keď chýba predstava, čo s tým, tak potom tá debata vyzerá tak, ako dnes vyzerá.
Pročko, Jozef, poslanec NR SR (2020-09-22):
Ďakujem veľmi pekne. Pán Mizík, takisto ako pani Sulanová, aj vy ste tu vytrhli naozaj veci, ktoré sú pravdivé, ktoré to povedali ľudia, ale takýchto vecí, viete, keď v rodine, keď sa spojí Čech so Slovenkou, tak sa nájdu takéto veci. Ale tá rodina dlhé roky fungovala veľmi dobre. A tí normálni ľudia, nie politici, ktorí tu kvákajú a robia si tuná politické body na tejto téme, tak tá rodina fungovala veľmi dobre, veľmi dobre. A musím reagovať na vás, nemôžem reagovať na pani poslankyňu, ktorá ma tu spomenula vo svojej faktickej, tak keď budete s pani Sulanovou, tak, prosím vás, povedzte jej, že ja som len povedal toľko, že si neželám, neželám, aby moje meno a poslancovanie brala ako dôkaz, lebo ona nech si rozpráva o sebe. Ja jej neberiem, nech si rozpráva svoje. Som rád, že ste sa ospravedlnili, ja som čakal, že sa ospravedlníte. Ale žena, ktorá tuná rozprávala, tak práve, viete, mne je smutné, že žena, ktorá, keď niekto z nás má faktickú poznámku, tak sa ťuká po čele. Ukazuje, že či sme šibnutí. A nikdy som nedostal ospravedlnenie, nikdy som nedostal osprav... ja som jej to povedal, ja som jej to povedal, povedzte jej to, keď s ňou budete, že ja som jej to povedal, tak sa správajme všetci naozaj k sebe. A ďalší tu bol, keď ho stretnete, ktorý tu nadáva ľuďom do kkt, do jbmt, ktorých uráža, odporne uráža ľudí, nadáva ľudí do psychopatov, tak ten tu ide ľudí, ľuďom rozprávať o tom, že by sa mali ospravedlniť. Ja súhlasím, nikdy som nikoho z vás neurazil a ani to nebudem robiť. Mne pani Sulanová, keď s ňou budete, povedzte jej, že aj mne to trošku vadilo, pán Osuský, keď s ním budete, povedzte mu, pán Mizík. A vy ste skvelý človek, pán Mizík, ja vás mám rád, lebo určite ste historik. Naozaj ja vás veľmi rád.
Bugár, Béla, podpredseda NR SR (2019-10-16):
Ďalej v rozprave vystúpi pani poslankyňa Verešová.
Ledecký, Vladimír, poslanec NR SR (2022-10-18):
Pán predseda, dajte, prosím, hlasovať o návrhu zákona ako o celku.
Ďuriš Nicholsonová, Lucia, podpredsedníčka NR SR (2018-09-20):
Vyhlasujem rozpravu v tomto bode za skončenú. Chcem sa opýtať pána navrhovateľa, či je niečo, čo chce dodať. Nech sa páči.
Kollár, Boris, predseda NR SR (2023-05-18):
Pán poslanec, pán poslanec...
Jurzyca, Eugen, minister školstva, vedy, výskumu a športu SR (2010-12-10):
Dámy a páni, ďakujem za slovo. Ďakujem, že ste vydržali tak dlho. Dúfam, že sa vám to oplatilo kvôli tej debate, čo tu odznela doteraz. Pár poznámok. Ja už som hovoril v minulosti, prečo si myslíme, že výber angličtiny ako povinného jazyka je dobrý. Je to kvôli efektívnosti. Napríklad preto, lebo deti, ktoré chodia na málotriednu školu, tak sa učia jeden cudzí jazyk, potom na plne organizovanej sa učia druhý, na gymnáziu tretí a skončí s tým, že neovláda ani jeden jazyk. Tiež si myslím, že aj keby štyri jazyky boli rovnocenné, tak má význam z nich vybrať jeden, ktorým budeme všetci komunikovať. Nakoniec tak ako teraz nedemokraticky vyberáme angličtinu, tak presne takisto je nedemokraticky vybraná slovenčina v Košiciach, v Dunajskej Strede alebo v Bratislave. Je dobre mať jeden jazyk, ktorým sa dorozumievame. A teraz pár poznámok k tomu, čo tu odznelo. K tej PISE, výsledky hovoria naozaj, že u stredných odborných škôl takmer 70 % detí nerozumiem tomu, čo číta. Je to na úrovni funkčného analfabetizmu. Čiže toto je veľmi zlé. Ale pravda je aj to, že približne sme v priemere, dopadli sme v priemere alebo tesne pod priemerom. Pokiaľ ide o tú poznámku pána exministra, že máme také vágnejšie znenie týkajúce sa povinnosti učenia anglického jazyka. Také bolo aj doteraz, to terajšie znenie hovorí ovládať dva cudzie jazyky a vedieť ich používať, takže v tomto sa veľká zmena neudeje. Tiež súhlasím s tým, že existujú riziká spojené so vzdelávaním učiteľov, snažíme sa s nimi bojovať. Nechceli by sme, aby sme museli štátny vzdelávací program prispôsobovať tak, aby sa nezačalo už od budúceho septembra s povinnou angličtinou, ale to riziko naozaj vnímame aj my. Ku kvalifikovanosti učiteľov dve poznámky. Jednak máme k dispozícii štúdiu, ktorá hovorí, že vo väčšine európskych krajín na prvom stupni učia angličtinu učitelia, ktorí nie sú kvalifikovaní. A máme k dispozícii aj druhú, ktorá hovorí, že keď sa porovnávali kvalifikovaní a nekvalifikovaní učitelia angličtiny u nás, tak úspešnejší, mierne, boli tí nekvalifikovaní. Hoci naozaj ten štatistický rozdiel bol zanedbateľný. No a čo sa týka bilingválnych gymnázií, tam to určite neurobíme tak, aby zanikli. A to je zhruba všetko, čo som chcel povedať. Ešte k tým vysvedčeniam, samozrejme. Ja to tiež beriem, ten argument, dvakrát tu dnes odznelo, alebo aj trikrát dokonca, že trošku znižujeme dôstojnosť, áno, dôstojnosť hodnotenia. Áno, je to pravda, ale veríme tomu, že sa to oplatí Slovensku nie ani tak kvôli tým peniazom, ktoré ušetríme tým, že sa bude na polroka lacnejšie oznamovať deťom a rodičom, ako dopadli, ale najmä vzhľadom na tú byrokraciu, ktorú školy mali s tými doterajšími polročnými vysvedčeniami. Takže ešte raz ďakujem, že ste tu ostali a vypočuli si to.
Baránik, Alojz, poslanec NR SR (2016-05-24):
Ďakujem. Pán predsedajúci, vo všeobecnej rozprave nevystúpil nikto. Dajte teda, prosím, hlasovať o tom, že Národná rada prerokuje návrh zákona v druhom čítaní.
J. Burian, poslanec: (2008-10-24):
Národná rada Slovenskej republiky uznesením č. 963 z 10. septembra 2008 pridelila vládny návrh zákona výboru pre financie, rozpočet a menu, ústavnoprávnemu výboru, výboru pre hospodársku politiku. Za gestorský výbor určila výbor pre financie, rozpočet a menu. Uvedené výbory prerokovali vládny návrh zákona v stanovenom termíne s tým, že ho odporučili Národnej rade schváliť s pozmeňujúcimi a doplňujúcimi návrhmi. V spoločnej správe je 25 pozmeňujúcich návrhov a gestorský výbor ich odporúča schváliť s doplňujúcimi a pozmeňujúcimi návrhmi. Zároveň určil poslanca Jozefa Buriana za spoločného spravodajcu výboru a súčasne ho poveril predniesť spoločnú správu výborov na schôdzi Národnej rady a po druhé navrhnúť Národnej rade postup pri hlasovaní o pozmeňujúcich a doplňujúcich návrhoch. Ďakujem, pán predsedajúci, poprosím, otvorte rozpravu.
K. Sárközy, poslankyňa: (2005-06-21):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafované znenie a dôvodovú správu. Navrhovaná novela zjednodušuje uplatnenie nároku na príspevok pri narodení dieťaťa, ak sa dieťa narodilo v cudzine. Ďalej sa navrhuje skrátiť lehota na uplatnenie nároku a sprísňujú sa podmienky nároku v súvislosti s opustením dieťaťa matkou. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave odporučí uvedený návrh zákona prerokovať v druhom čítaní. Pán podpredseda, skončila som, môžete otvoriť rozpravu.
Marcinková, Vladimíra, poslankyňa NR SR (2022-02-11):
Pán kolega Šutaj Eštok, ja som mierna povaha a mňa máločo naozaj vytočí zo stoličky, ale tento váš príspevok ma skutočne vytočil. Vy nemáte žiadnu hanbu?! Ja sa čudujem. Ja som vás naozaj mala za kultivovaného človeka, ale citujem vaše slová, ktoré by som ja, myslím si že kultivovaný človek, nepoužila, že si niekto robí z úst žumpu v rámci našej vlády, v rámci našej koalície. Tak viete, koľkokrát vzhľadom na toto vaše vyjadrenie povedal počas svojej funkcie Peter Pellegrini, že EÚ a NATO, Aliancia sú naša jediná zahranično-politická alternatíva a že ju nesmieme spochybňovať? Tak ja len smiešnym googlením teraz počas tohto vášho úžasného prejavu som našla osemnásť takýchto vyjadrení, a dnes sa staviate na stranu tých, ktorí túto orientáciu spochybňujú. Tak vráťte sa k tomu svojmu prejavu a k tomu slovu žumpa, ktorý ste tam použili, a skúste sa zamyslieť nad týmto svojím prirovnaním. Vy sa naozaj nehanbíte, že sa tu staviate do pozície, akí ste pripravení vládnuť, akí ste pripravení robiť to lepšie ako my a plniť si svoje povinnosti, keď len v tej skúsenosti, ktorú ja môžem mať vo výbore, ktorý s vami zdieľam, viem, že už len povinnosť chodiť na výbor si neplníte? Nechodíte tam, nekomunikujete s nami. Ostatní vaši kolegovia príkladne chodia. Takže už toto, akože taká smiešna povinnosť poslanca, ktorú by si mal plniť, už tam tie povinnosti zlyhávajú. A naozaj nehovorme o pohŕdaní občanov Slovenskej republiky, lebo ja si myslím, že ktokoľvek, kto hazarduje s naším zakotvením v nadnárodných štruktúrach, akými sú Európska únia a NATO, práve tí ľudia hazardujú a pohŕdajú našimi občanmi, pretože jediné, naozaj jediné istoty, ktoré my máme momentálne v ťažkej situácii, sú tie, ktoré nám dávajú naši partneri v Európskej únii a v NATO. Takže toľko z mojej strany.
Bugár, Béla, podpredseda NR SR (2018-12-03):
Na vystúpenie pani poslankyne s faktickými poznámkami piati. Pán poslanec Tomáš.
Pleštinská, Zita, poslankyňa NR SR (2021-09-17):
Ďakujem pekne, pán predsedajúci. Cyklistika je nielen športová aktivita, ale je to ekologická forma dopravy, ktorá sa na celom svete stále rozširuje. Znamená, že cyklistov bude na cestách pribúdať a cyklisti nie sú nepriatelia vodičov áut. No všetci účastníci dopravy by sa mali správať zodpovedne a bezpečne. Je také paradoxné alebo možno dobré, že sa zaoberáme týmto návrhom zákona práve v čase, keď je Európsky týždeň mobility. No mňa tak ako trochu, obávam sa, že cestná infraštruktúra na Slovensku, neviem, či umožní dodržať všade 1,5 metra pri predbiehaní cyklistov, no vodiči napriek tomu by sa mali správať zodpovedne. Teda ako kolegovia už povedali, obávam sa vykonateľnosti tohto zákona. Ďakujem pekne.
B. Bugár, podpredseda NR SR: (2004-12-15):
S. Zubo, poslanec: Viete, viem si predstaviť rozpravu s človekom, o ktorom viem jeho politické zásady, princípy, stanoviská, ktoré sú u neho pevné, nemenné. Ale ťažko mi je polemizovať s vami, pretože ste prešli niekoľkými politickými stranami, vystriedali ste niekoľko názorových prúdov a neviem, kde ste dnes, a už absolútne neviem, kde budete názorovo zajtra. Takže ťažko vám na tieto veci odpovedať, ale napriek tomu vám jednu vec musím povedať. Neviem, či ste čítali tento návrh zákona, alebo nečítali. Ale v každom prípade vám musím povedať, že ste si pomýlili pojmy s dojmami, pretože zákon nehovorí a neporovnáva ani minulý režim so súčasným režimom, zákon nehovorí o minulom režime, zákon je jednoznačný. Na základe tých informácií, ktoré máme zo štatistických úradov, i informácií, ktoré sme zozbierali od radových občanov tejto republiky, vieme a hodnotíme a nastoľujeme otázky tak, aby sa súčasné pomery v republike zlepšili v prospech radového občana a nie úzkej skupinky ľudí tejto krajiny, a to v rámci platných zákonov. Toto je naším poslaním, toto je naším cieľom, to je naším snažením. A že vy niečo iné zo svojho vnútrajška, zo svojho svedomia, možno osobných konfliktov, hľadáte v tomto návrhu, ktorý je už mimo nás, to nie je náš problém, to je problém, s ktorým sa musíte vysporiadať vy.
Hrnčiar, Andrej, podpredseda NR SR (2017-05-16):
Ďakujem. Prerušujem rokovanie o tomto bode programu a zároveň vyhlasujem obedňajšiu prestávku, budeme pokračovať o 14.00 hodine. (Prerušenie rokovania o 11.58 hodine.) (Pokračovanie rokovania o 14.00 hodine.)
Mizík, Stanislav, poslanec NR SR (2019-09-10):
Ďakujem za slovo. Tak toto bol veľmi neférový atak na katolícku cirkev predvedený tu v parlamente. Takýto snáď ešte nebol. Čo vám tak vadí na Vatikánskych zmluvách? Vatikán je predsa centrom kresťanstva, pápeži sídla vo Vatikáne, sú zástupcovia Boha na zemi. Katolícka cirkev je tá, od ktorej pôsobenia sa vytvorila novodobá Európa, máme cyrilometodejskú tradíciu, z nej vychádzame. Vám vadí Vatikánska zmluva, ale vám nevadí nešťastný článok ústavy, ktorý určuje, že zákony a nariadenia Európskej únie a Komisie stoja nad našimi zákonmi, o tom by ste mal porozmýšľať. Ďakujem za slovo.
Paška, Pavol, predseda NR SR (2014-09-18):
Ďakujem pekne, pán spravodajca, otváram rozpravu, mám písomné prihlášky – za klub KDH pán poslanec Zajac a za klub SaS pán poslanec Poliačik – a potom mám ešte písomne prihlášku od pána poslanca Brocku a od pána poslanca Hlinu. Takže pán poslanec Zajac za klub KDH.
Kaník, Ľudovít, poslanec NR SR (2013-12-16):
Ja sa budem snažiť z tejto odbornej debaty, aby zaznelo niečo, čomu ľudia budú rozumieť v podstatne širšom rozsahu. Regulátor vznikol preto, aby zabránil prirodzeným monopolom dosahovať neopodstatnené zisky. A samozrejme aj preto, aby nastavil cenu elektriny čo najpriaznivejšie pre rast zamestnanosti aj pre spotrebu domácností. Na Slovensku výsledok je ale presne opačný. Ako vysvetlíme, že za desať rokov zhruba klesli náklady na výrobu elektrickej energie o 50 %, napriek tomu ceny, konečná cena elektrickej energie je najvyššia v rámci Európskej únie pre výrobný sektor s výnimkou ostrovných štátov? A je to jeden z faktorov, ktorý spôsobuje nárast nezamestnanosti. My sme pred vyše alebo zhruba pred rokom zahrnuli potrebu zníženia ceny elektrickej energie do piatich opatrení na okamžité zastavenie rastu nezamestnanosti a žiadali sme vládu, aby s tým niečo robila. Teraz sa prvýkrát urobil ten krok, že áno, cena klesne. Ale prečo až teraz? A tu sa práve na tomto ukazuje, že cenu elektrickej energie má v rukách regulátor a že veľmi negatívnym spôsobom ju ovplyvňoval, preto ju máme najvyššiu. Pretože výrobná cena elektrickej energie, až sa nemýlim, je zhruba 45 % z objemu faktúry, ktorá je vystavená, a zvyšok sú poplatky, ktoré stanovuje regulátor. A tu sa naozaj ukazuje, že regulátor zohral veľmi negatívnu úlohu v tom, ako sa hospodárstvo Slovenskej republiky vyvíja, či rastie alebo sa brzdí, a veľmi negatívnu úlohu pri raste nezamestnanosti.
Jurinová, Erika, podpredsedníčka NR SR (2015-05-22):
Pán poslanec Poliačik.
Laššáková, Jana, podpredsedníčka NR SR (2013-09-19):
Ďakujem pekne, pán poslanec, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Františkovi Petrovi. Nech sa páči, pán poslanec.
P. Hrušovský, poslanec: (2007-02-06):
Pokiaľ ale počúvame diskusiu o pripravovanej novele. Nuž mnohé tie ustanovenia nebudeme môcť podporiť. Takže nenúťte nás teraz do niečoho, čo je pre nás neprijateľné. A vy nás chcete nútiť k tomu, aby sme schválili to, čo my nechceme, lebo si myslíte, že bude lepšie, keď tento náš návrh dáme potom do toho jedného uceleného balíka návrhu na zmenu Zákonníka práce. Tak ja vás veľmi pekne prosím, aby ste zvážili svoj postoj, lebo nepočul som zatiaľ žiadny argument, ktorý  by bol tak zásadný, ktorý by vyvracal náš návrh ako zlý, aby ste tento návrh podporili. Ďakujem pekne.
A. Belousovová, podpredsedníčka NR SR: (2009-04-23):
Ďalšiu otázku položila pani poslankyňa Mária Sabolová. Otázku položila ministrovi zdravotníctva Slovenskej republiky pánovi Richardovi Rašimu. Otázka znie: „Lehota návratnosti – cca 15 rokov – pôžičky na oddlženie zdravotníckych zariadení sa vám nezdá pridlhá?“ Nech sa páči, pán minister, odpovedajte a oznámte ukončenie odpovede.
Ďuriš Nicholsonová, Lucia, podpredsedníčka NR SR (2018-02-09):
V rozprave teraz vystúpi pán poslanec Krajniak.
Šimečka, Michal, podpredseda NR SR (2024-04-17):
Ďakujem, pán minister, a dávam teraz slovo pánovi poslancovi Vážnemu, ktorý je spravodajcom určeným navrhnutým gestorským výborom pre hospodárske záležitosti, aby nás informoval. Prosím, pán poslanec.
Jurinová, Erika, podpredsedníčka NR SR (2012-07-24):
Ďakujem pánovi poslancovi. S faktickou poznámkou sa nám hlási iba pán minister. Uzatváram možnosť prihlásiť sa do faktických. Nech sa páči, pán minister.
Pčolinský, Peter, podpredseda NR SR (2023-02-14):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie. Uzatváram možnosť prihlásiť sa. V rámci rozpravy chce vystúpiť pán navrhovateľ, nech sa páči. A potom pán spravodajca.
V. Veteška, podpredseda NR SR: (2005-06-24):
J. Banáš, poslanec: Ďakujem, pán predsedajúci. Ja už nechcem nejako siahodlho k tomuto hovoriť. Už sme, myslím, že diskutovali včera aj minulý týždeň dosť. Ja by som, skutočne, pán predseda Langoš, veľmi rád uvítal, keby bola nejaká možnosť v nejakom verejnom médiu korektne a férovo si sadnúť a podebatovať. A povedal by som vám prvú, základnú vec. Prvú, základnú vec, že ani vy ste neboli za starého režimu nejaký extrémny hrdina. Ja som sa vás tu niečo minule pýtal. Ste mi na to neodpovedali. Ale čo je podstatné. Priatelia, ja chcem zdôrazniť jednu podstatnú vec. Tu vzniká nejaký „obecný“ pocit, že ľudia sa do ŠtB hrnuli s nadšením a s radosťou, že boli nejaké patologické typy, ktoré prišli, na bránu ŠtB zaklopali a povedali: Súdruhovia, ja mám takú utkvenú túžbu z detstva, že by som chcel chodiť udávať, prosím vás, rád by som to robil. Veď odborníci hovoria, že zhruba 10 % ľudí to robilo za peniaze, 10 % ľudí za kariéru a 80 % ľudí z rôznych dôvodov, boli vydieraní, boli do toho nútení a tak ďalej. Podstatné je to, čo už niekoľkokrát povedal, citujem otca Srholca: Súďte ľudí podľa ovocia. Ak nemáte dôkazy na to, ako tí ľudia sa správali a čo tí ľudia robili, tak to naozaj považujem za nekorektné. Ja som pripravený a vidíte, ako sa správam, že úplne transparentne o týchto veciach hovorím i za cenu toho rizika, že keď sa povie Banáš, tak hneď sa k tomu prilepí ŠtB. Len mám pocit a obavu, že nie je tu nejaká veľká vôľa z druhej strany, pretože musím povedať, že aj to včerajšie hlasovanie bolo o hľadaní pravdy a, žiaľ, kto za to nehlasoval, tak neumožnil hľadať pravdu. Pán Langoš, som pripravený kedykoľvek s vami o tom otvorene diskutovať. Ďakujem.
Antal, Peter, poslanec NR SR (2018-09-12):
Vážený pán predsedajúci, vážené kolegyne, kolegovia, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grausová, Natália, poslankyňa NR SR (2018-12-05):
Ja; áno. Ja by som chcela sa spýtať pani navrhovateľky teda, že či som to dobre pochopila, lebo tuná máme, že § 2 ods. 18 znie: Prax pôrodnej asistencie je praktické uskutočňovanie činnosti pôrodnej asistentky pri: po a) poskytovaní starostlivosti v pôrodnej asistencii a po b) v riadení a poskytovaní ambulantnej starostlivosti a ústavnej starostlivosti metódou ošetrovateľského procesu... (Prerušenie vystúpenia predsedajúcim.)
Grendel, Gábor, podpredseda NR SR (2022-09-28):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nikto. Vyhlasujem rozpravu za skončenú. Želá si záverečné slovo pán navrhovateľ? Nie. Pani spravodajkyňa? Takisto nie. Prerušujem rokovanie o tomto bode programu. Ďalším bodom je prvé čítanie o návrhu poslancov Richarda Rašiho a Róberta Puciho na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. Návrh zákona má tlač 1138. Návrh na jeho pridelenie na prerokovanie výborom je v rozhodnutí č. 1186. Dávam slovo pánovi poslancovi Richardovi Rašimu, aby návrh zákona uviedol. (Rokovanie o návrhu poslancov Národnej rady Slovenskej republiky Richarda Rašiho a Róberta Puciho na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1138.)
Číž, Miroslav, podpredseda NR SR (2015-05-05):
Ďakujem. Kolegyne, kolegovia, vyhlasujem všeobecnú rozpravu za skončenú. Pýtam sa pán minister, chcete zaujať stanovisko k rozprave? Máte slovo.
Bugár, Béla, podpredseda NR SR (2010-08-05):
Na faktické poznámky, nech sa páči, pán poslanec Žiga. Môžete reagovať.
Bugár, Béla, podpredseda NR SR (2018-05-29):
Pani poslankyňa Grausová.
Jánoš, Vladimír, poslanec NR SR (2014-04-03):
Ďakujem pekne za slovo. Vážený pán predseda, dajte, prosím, hlasovať podľa § 90 ods. 5 rokovacieho poriadku o pripomienke prezidenta uvedenej v časti II spoločnej správy výborov. Gestorský výbor odporúča danú pripomienku schváliť.
M. Hort, podpredseda NR SR: (2008-10-30):
Preto posledným prihláseným do rozpravy je teraz pán poslanec Zsolt Simon, ktorému dávam týmto slovo. Nech sa páči, pán poslanec.
P. Paška, predseda NR SR: (2007-10-29):
(Hlasovanie.) 134 prítomných, 57 za, 43 proti, 32 sa zdržalo, 2 nehlasovali. Tieto návrhy pána poslanca Pásztora sme neodsúhlasili. Ďalej.
Laššáková, Ľubica, poslankyňa NR SR (2021-10-22):
Ďakujem veľmi pekne za slovo, pán predsedajúci. Ja by som zareagovala najmä na tú kultúru u našich zahraničných Slovákov. Pán predseda spomínal, že väčšina dotácií sa využíva na jednorazové akcie, akcie v kultúre. Pýtam sa a kde inde by sa mali? Pretože tá kultúra je unikátnym spôsobom toho, ako predstaviť tú slovenskú kultúru Slovákov, ktorí žijú ďaleko za hranicami krajiny svojich predkov. Opýtala by som sa teda, ako sa pomáha napríklad na Vojvodine, kde aj po 200 rokoch uchovávajú krásnu slovenčinu, ktorú by im mohli aj mnohí Slováci žijúci v Slovenskej republike závidieť. Uchovávajú naše tradície. Viem už dlhodobo, že sa napríklad zaujímajú o výstavbu Domu Slovákov v Novom Sade, takže zaujímalo by ma, v akej je to rovine. Ako napríklad pomáhame veľmi silnej komunite, ktorá žije v Kovačici a zriadili tam dokonca aj unikátnu a svetovo známu galériu. No a potom druhá otázka smeruje, ako vyzerá konkrétna pomoc Slovákom, ktorí žijú v Maďarsku? Znalosť slovenského jazyka totiž na jedinom slovenskom gymnáziu, ktoré je, myslím, v Budapešti, je veľmi slabá a v časoch, keď som tam bola, tak sa sťažovali, že jednak nemajú dostatok kvalitných slovenských učiteľov a nemajú ani dostatok kvalitnej slovenskej učebnej literatúry. Takže poprosila by som odpovedať na tieto otázky. Ďakujem.
Glváč, Martin, podpredseda NR SR (2017-02-07):
Vážené panie poslankyne, vážení páni poslanci, otváram piaty rokovací deň 12. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci: Peter Antal, Katarína Cséfalvayová, Veronika Remišová a Martina Šimkovičová a Oto Žarnay. Pristúpime k prvému čítaniu o návrhu poslancov Milana Laurenčíka a Martina Klusa na vydanie ústavného zákona, ktorým sa mení a dopĺňa ústavný zákon č. 357/2004 Z. z. ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. Návrh ústavného zákona je pod tlačou 343, návrh na jeho pridelenie na prerokovanie výborom je v rozhodnutí č. 357. Dávam slovo poslancovi Milanovi Laurenčíkovi, aby návrh ústavného zákona uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Milana Laurenčíka a Martina Klusa na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. , tlač 343.)
Poliačik, Martin, poslanec NR SR (2014-09-24):
Ja z procedurálneho návrhu pána Hlinu chápem, že stiahol jeden zo svojich... (Prerušenie vystúpenia predsedajúcim.)
B. Bugár, podpredseda NR SR: (2002-05-24):
M. Demeš, predseda Správnej rady Všeobecnej zdravotnej poisťovne: Veľmi rád.
P. Pelegrini, poslanec: (2008-12-04):
Podľa § 73 ods. 1 zákona o rokovacom poriadku  podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený  návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 850 zo 7. novembra 2008 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory: ústavnoprávny výbor, výbor pre financie, rozpočet a menu, výbor pre hospodársku politiku a výbor pre obranu a bezpečnosť. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 28. januára 2009 a v gestorskom výbore do 30. januára 2009. Pán predseda, otvorte všeobecnú rozpravu.
Kollár, Boris, predseda NR SR (2021-10-26):
Prosím, prezentujme sa a hlasujme. (Hlasovanie.) Prítomných 130 poslancov, za 25, proti 29, zdržalo sa 76. Konštatujem, že Národná rada sa uzniesla, že nebude pokračovať v rokovaní o návrhu zákona. Nasleduje hlasovanie v prvom čítaní o návrhu poslanca Valáška na vydanie zákona, ktorým sa mení a dopĺňa zákon 206/2009 Z. z. o múzeách, tlač 729, bod 65 schváleného programu. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Miroslavovi Kollárovi, aby hlasovanie uviedol. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov , tlač 729.)
Bugár, Béla, podpredseda NR SR (2016-10-27):
Áno, pani poslankyňa Petrík, Simona Petrík, nech sa páči.
Blaha, Ľuboš, podpredseda NR SR (2023-11-22):
Pán Matovič, prosím vás, vyjadrujte sa k téme, buďte taký láskavý. Ďakujem.
T. Cabaj, podpredseda NR SR: (2009-09-09):
Pani kolegyne, kolegovia, má niekto záujem sa prihlásiť do rozpravy ústne?  Registrujem, pán poslanec Miššík, on ešte nemá kartu, ale všetko? Končím možnosť prihlásiť do rozpravy, takže v rozprave vystúpi pán poslanec Peter Miššík. Nech sa páči.
Hraško, Igor, poslanec NR SR (2015-05-27):
Ďakujem pekne, pani predsedajúca. V rozprave vystúpili piati poslanci. Pán poslanec Jozef Viskupič podal procedurálny návrh podľa § 83 ods. 1 rokovacieho poriadku vrátiť návrh zákona na dopracovanie predkladateľovi. Dajte o tomto návrhu pána poslanca hlasovať.
J. Pataky, poslanec: (2007-05-16):
Čo sa týka kolegu Haleckého. Súhlasím s jeho pripomienkami. Veľakrát sme o tom rozprávali, aj sa tou témou zdravotníckeho sektora zaoberali a si myslím, že v podmienkach Slovenskej republiky je jedinou možnosťou osobitný právny predpis, ktorého predmetom bude špecifická úprava pracovného času a všetkých ostatných špecifík, ktoré súvisia s poskytovaním zdravotnej starostlivosti. A to na najbližšom výbore budeme sa tou otázkou zaoberať. Ďakujem.